section_heading: Karijera
paragraph_text: Durno karijeru započinje 1999. godine u sveučilišnoj momčadi Michigan Tech Huskies koja se natječe u WCHA-u koji je ogranak NCAA-a. Na sveučilištu provodi četiri sezone odigravši za Huskiese 130 utakmica pri čemu je prikupio 48 bodova. Profesionalnu karijeru započinje 2003. godine u ECHL-u zaigravši za klub Gwinnett Gladiators. Upravo tada Durno pokazuje svoj potencijal te ostvaruje 124 boda u 147 utakmica u regularnom dijelu sezona. U dva navrata s Gladiatorsima igra i u doigravanju gdje ostvaruje pak 19 bodova u 21 utakmici. Sezonu 2005./06. započinje s Gladiatorsima, ali nakon 13 utakmica seli se u Milwaukee Admiralse koji su se natjecali u AHL-u. S Admiralsima odigrava ostatak sezone, uključujući i 21 utakmicu u doigravanju. Sezona 2006./07. bila je burna za Durna, ponajviše u smislu selidbi. Naime, 25. rujna 2006. godine potpisuje za Chicago Blackhawks koji ga odmah šalju u svoju podružnicu Norfolk Admirals gdje odigrava tek 22 utakmice. 28. prosinca 2006. godine zajedno sa suigračima Sebastienom Caronom i Mattom Keithom prelazi u Anaheim Duckse u razmjeni za Brunu St. Jacquesa i Pierrea Parenteaua.<ref>Blackhawks Send Caron to Ducks in Multiplayer Deal (ESPN) U Ducksima nije proveo ni cijeli mjesec dana. Naime, 26. siječnja 2007. godine Ducksi ga mijenjaju za Shanea Endicotta iz Nashville Predatorsa.<ref>Stars acquire center Endicott from Ducks (ESPN) Predatorsi ga pak odmah šalju u svoju AHL podružnicu Milwaukee Admirals gdje Durno provodi ostatak sezone. Sljedeće sezone i dalje ostaje u AHL-u, ali nastavlja s promjenama kluba. Ovaj put zaigrao je za San Antonio Rampage.